જો આપણે સામાજિક ક્રાંતિ લાવવા માગતા હોઈએ તો જ્ઞાતિ પ્રથા અને તે પણ જન્મથી નિશ્ચિત થતી જ્ઞાતિ પ્રથા નાબુદ કરવી જ પડશે. કારણ કે આ જ્ઞાતિપ્રથા વેદોને માન્ય નથી, કે ગીતાને માન્ય નથી. અને ધારો કે આવું ન હોય તો પણ આ કુદરતી નથી, કારણ કે વ્યક્તિની ઓળખ તેના જ્ઞાન અને કર્મ થી થાય છે. એટલે આપણે એટલા સક્ષમ હોવા જોઇએ કે કઈ વ્યવસ્થા, સમાજને ઉન્નતિ તરફ લઈ જશે. જો આવું કરવામાં નહીં આવે તો સમાજમાં વિભાજન થશે. આ વાત દેશ હિતમાં નથી.